Source: http://docplayer.fi/267031-Kansallinen-ohjelma-2014-2017.html
Timestamp: 2018-02-23 22:57:34+00:00
Document Index: 25345715

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

KANSALLINEN OHJELMA - PDF
Download "KANSALLINEN OHJELMA 2014 2017"
1 Sosiaali- ja terveysministeriön raportteja ja muistioita 2014:5 Harvinaisten sairauksien KANSALLINEN OHJELMA Ohjausryhmän raportti Helsinki 2014
2 2 KUVAILULEHTI Julkaisija Päivämäärä Sosiaali- ja terveysministeriö Tekijät Toimeksiantaja Sosiaali- ja terveysministeriö Harvinaiset sairaudet -ohjausryhmä Puheenjohtaja: Liisa-Maria Voipio-Pulkki, HARE-numero ja toimielimen asettamispäivä STM STM122:00/.2011 Varapuheenjohtaja: Jaakko Yrjö-Koskinen, STM Muistion nimi Harvinaisten sairauksien kansallinen ohjelma Ohjausryhmän raportti Tiivistelmä Harvinaiset sairaudet -ohjausryhmä esittää ehdotukset harvinaisten sairauksien kansalliseksi ohjelmaksi vuosille Ohjelma on laadittu sidosryhmiä osallistaen. Ohjelman keskeisenä tavoitteena on, että henkilö voi harvinaissairaudesta huolimatta elää täysipainoista ja omiin valintoihinsa perustuvaa elämää ja saada siihen asianmukaisen hoidon ja kuntoutuksen lisäksi tarpeen mukaisen psykososiaalisen tuen. Sosiaali- ja terveydenhuoltopalvelut eivät nykyisellään vastaa tyydyttävästi harvinaissairaiden tarpeisiin. Pienen esiintyvyytensä sekä asiantuntemuksen harvinaisuuden vuoksi harvinaiset sairaudet edellyttävät erityistoimia palvelujärjestelmässä, jotta niitä sairastavien oikeus laadukkaaseen hoitoon ja kuntoutukseen toteutuisi yhdenvertaisesti. Kansallinen ohjelma sisältää toimenpide-ehdotukset tutkimuksen, hoidon, kuntoutuksen ja sosiaalisen tuen kehittämiseksi. Ohjelmassa esitetään ensisijaisiksi toimenpiteiksi harvinaissairauksien vaatimien erityistoimenpiteiden tunnustamista lainsäädännössä tai niiden perusteluissa, harvinaissairaiden hoitopolun selkeyttämistä, harvinaissairauksien yksiköiden perustamista yliopistosairaaloihin, harvinaislääkkeiden saatavuuden ja korvattavuuden edistämistä, kansallisen koordinoivan keskuksen perustamista sekä sosiaalisen tuen ja kuntoutuksen kehittämistä. Ohjelman yhtenä tavoitteena on, että harvinaissairaat, heidän läheisensä ja potilasjärjestöt osallistuvat paremmin harvinaissairauksia koskevaan päätöksentekoon ja palveluiden suunnitteluun. Potilasjärjestöjen vaikutusmahdollisuuksia tulee kasvattaa palvelujärjestelmän kaikilla tasoilla. Asiasanat harvinaiset taudit, terveyspalvelut, sosiaalipalvelut, potilasjärjestöt, voimaantuminen Sosiaali- ja terveysministeriön raportteja ja muistioita 2014:5 ISSN-L ISSN (verkkojulkaisu) ISBN URN:ISBN: URN:ISBN: Muut tiedot Kokonaissivumäärä 45 Kieli suomi
3 3 PRESENTATIONSBLAD Utgivare Social- och hälsovårdsministeriet Författare Styrgruppen för sällsynta sjukdomar Ordförande: Liisa-Maria Voipio-Pulkki, SHM Vice ordförande: Jaakko Yrjö-Koskinen, SHM Datum Uppdragsgivare Social- och hälsovårdsministeriet Projektnummer och datum för tillsättandet av organet SHM122:00/.2011 Rapportens titel Nationella programmet för sällsynta sjukdomar Styrgruppens rapport Referat Styrgruppen för sällsynta sjukdomar framför sina förslag till ett nationellt program för sällsynta sjukdomar för åren Programmet har utarbetats genom att engagera intressentgrupperna. Det centrala målet för programmet är att en person trots sin sällsynta sjukdom ska kunna leva ett fullödigt liv genom att göra sina egna val och få förutom ändamålsenlig vård och rehabilitering också behövligt psykosocialt stöd. Social- och hälsovårdstjänsterna kan i detta nu inte tillräckligt väl tillgodose behoven hos personer som lider av sällsynta sjukdomar. Eftersom dessa sjukdomar förekommer i liten omfattning och expertis i dem är sällsynt krävs speciella åtgärder av servicesystemet för att de sjukas rätt till kvalitativ vård och rehabilitering ska kunna tillgodoses på ett likvärdigt sätt. Det nationella programmet inkluderar förslag till åtgärder för att utveckla forskningen, vården, rehabiliteringen och det sociala stödet. Som åtgärder i första hand föreslås att man ska erkänna inom lagstiftningen eller motiveringen till lagstiftning att sällsynta sjukdomar kräver speciella åtgärder och att man ska förtydliga vårdstigen för sällsynta sjukdomar, inrätta enheter för sällsynta sjukdomar vid universitetssjukhus, främja tillgången till och ersättningen för läkemedel som behövs vid sällsynta sjukdomar, inrätta ett nationellt centrum för koordinering samt utveckla det sociala stödet och rehabiliteringen. Ett mål för programmet är att personer med sällsynta sjukdomar, deras närstående och patientorganisationer i högre grad ska delta i beslutsfattandet och planeringen av tjänster med anknytning till sällsynta sjukdomar. Patientorganisationernas möjligheter att påverka bör ökas på servicesystemets samtliga nivåer. Nyckelord sällsynta sjukdomar, hälsovårdstjänster, socialtjänst, patientorganisationer, brukarmedverkan Social- och hälsovårdsministeriets rapporter och promemorior 2014:5 ISSN-L ISSN (online) ISBN URN:ISBN: URN:ISBN: Övriga uppgifter Sidoantal 45 Språk Finska
4 4 SISÄLLYS 1 Johdanto Suomen harvinaisten sairauksien kansallinen ohjelma Taustaa Suomen tilanteesta Kansallisen ohjelman tavoitteet Kansallisen ohjelman osa-alueet Osa-alue 1: Harvinaissairauksien määrittely ja rekisteröinti Toimenpide-ehdotus 1: Harvinaissairauksien yhdenmukainen määrittely ja niiden edellyttämien erityistoimenpiteiden tunnustaminen Toimenpide-ehdotus 2: Harvinaissairauksien rekisteri Osa-alue 2: Harvinaissairauksia koskeva tutkimus Toimenpide-ehdotus 3: Harvinaissairauksiin kohdennettu tutkimusrahoitus ja tutkimusohjelma Toimenpide-ehdotus 4: Kansainvälisen tutkimusyhteistyön vahvistaminen Osa-alue 3: Parempaa ja tehokkaampaa terveydenhuoltoa harvinaissairaille Toimenpide-ehdotus 5: Harvinaissairaiden hoitopolun selkeyttäminen Toimenpide-ehdotus 6: Harvinaissairauksien yksikkö yliopistollisiin sairaaloihin Toimenpide-ehdotus 7: Harvinaissairauksien osaamiskeskukset Toimenpide-ehdotus 8: Koulutuksen lisääminen Toimenpide-ehdotus 9: Harvinaislääkkeiden saatavuuden edistäminen Osa-alue 4: Osaamisen koordinointi ja tiedon jakaminen Toimenpide-ehdotus 10: Harvinaissairauksien kansallinen koordinoiva keskus Toimenpide-ehdotus 11: Tiedon systemaattinen kerääminen ja jakaminen Osa-alue 5: Harvinaissairaiden kokonais-! valtainen tukeminen ja osallisuuden vahvistaminen Toimenpide-ehdotus 12: Sosiaalisen tuen ja kuntoutuksen kehittäminen Toimenpide-ehdotus 13: Harvinaissairaiden osallisuuden lisääminen Kansallisen ohjelman koordinaatio, seuranta ja arviointi Yhteenveto toimenpiteistä Lyhenneluettelo LIITE 1: Euroopan neuvoston suositus toimista harvinaisten sairauksien alalla ja sen linkittyminen Harvinaisten sairauksien ohjelmaan LIITE 2: Eucerdin suositukset kansallisten osaamiskeskusten kriteereiksi... 45
5 5 Sosiaali- ja terveysministeriölle Sosiaali- ja terveysministeriö asetti harvinaiset sairaudet -ohjausryhmän toimikaudelle Ohjausryhmän tavoitteena oli: 1. Edistää suomalaisessa terveydenhuoltojärjestelmässä olevan tiedon ja kokemuksen käyttöä harvinaisia sairauksia sairastavien potilaiden hyväksi 2. Edistää tutkimuksen ja hoidon yhdenvertaista saatavuutta ja laatua 3. Ohjata Suomen toimintaa EU:n harvinaisia sairauksia koskevassa yhteistoimintahankkeessa ja EU:n potilasdirektiivin toimeenpanoa koskevissa kysymyksissä. Ohjausryhmän tehtävinä oli: 1. Suunnitella ja ohjata EU:n harvinaissairauksia koskevan suosituksen toimeenpanoa Suomessa 2. Tehdä ehdotus suoritettujen toimenpiteiden seurannasta ja muista mahdollisesti tarvittavista toimenpiteistä. Ohjausryhmän puheenjohtajana toimi johtaja Liisa-Maria Voipio-Pulkki sosiaali- ja terveysministeriöstä. Varapuheenjohtajana toimi pääsihteeri Päivi Topo Valtakunnallisesta sosiaali- ja terveysalan eettisestä neuvottelukunnasta asti, ja siitä lähtien lääkintöneuvos Jaakko Yrjö-Koskinen sosiaali- ja terveysministeriöstä.
6 6 Ohjausryhmän jäseniksi ja henkilökohtaisiksi varajäseniksi (suluissa) nimettiin: Pääsihteeri Päivi Topon tilalle alkaen pääsihteeri Leila Jylhänkangas, Valtakunnallinen sosiaali- ja terveysalan eettinen neuvottelukunta Neuvotteleva virkamies Pälvi Kaukonen, jäsen asti, jonka jälkeen lääkintöneuvos Jaakko Yrjö-Koskinen, molemmat sosiaali- ja terveysministeriöstä Johtaja Annakaisa Iivari, jäsen asti, jonka jälkeen ylilääkäri Teppo Heikkilä, molemmat sosiaali- ja terveysministeriöstä Neuvotteleva virkamies Jaana Huhta, sosiaali- ja terveysministeriö (neuvotteleva virkamies Anne-Mari Raassina) Tutkimusprofessori Helena Kääriäinen, Terveyden ja hyvinvoinnin laitos (yksikönpäällikkö Jukka Kärkkäinen) Hallintoylilääkäri Päivi Koivuranta-Vaara, Suomen Kuntaliitto (kehityspäällikkö Heikki Punnonen) Lastenneurologian ylilääkäri Pirkko Karttunen-Lewandowski, Etelä-Savon sairaanhoitopiirin kuntayhtymä (johtajaylilääkäri Matti Suistomaa) Ylilääkäri Leila Saulamaa, Pirkanmaan sairaanhoitopiiri (lastentautien erikoislääkäri Päivi Keskinen) Ylilääkäri Markku Savolainen, Pohjois-Pohjanmaan sairaanhoitopiiri (lastenneurologian erikoislääkäri Johanna Uusimaa) Dosentti Harri Niinikoski, Varsinais-Suomen sairaanhoitopiiri Lastentautien professori Jarmo Jääskeläinen, Pohjois-Savon sairaanhoitopiiri (kliinisen epileptologian professori Reetta Kälviäinen) Neurologian erikoislääkäri Riitta Pirilä, Lapin sairaanhoitopiiri (lastenneurologian erikoislääkäri Laura Simontaival) Hoitotyön päällikkö Leena Vekara, Tampereen kaupunki (osastonhoitaja Anja Jalonen-Männikkö) Johtava sosiaalityöntekijä Emmi Hanhikoski, Jyväskylän kaupunki Plastiikkakirurgian erikoislääkäri Jorma Rautio, HUS, Huuli- ja suulakihalkiokeskus (sisätautien erikoislääkäri Ilkka Kantola) Dosentti Sirkku Peltonen, TYKS (professori Anna-Elina Lehesjoki) Dosentti Risto Lapatto, HYKS, Naisten- ja lastentautien tulosyksikkö Ylilääkäri Niilo Keränen, Kuusamon terveyskeskus, Valtakunnallisen kansanterveystyön johtajaverkoston jäsen Ylilääkäri Riitta Salonen-Kajander, Rinnekoti-Säätiö (perinnöllisyyslääkäri Kristiina Avela, ja alkaen informaatikko Leena Toivanen, molemmat Rinnekoti- Säätiöstä) Hallituksen jäsen Katri Karlsson, Harso ry (hallituksen jäsen Päivi Reinikka, Harso ry) Erikoissuunnittelija Eila Niemi, Suomen MS-liitto / Harvinaiset verkosto (kehitysjohtaja Jaana Hirvonen, Suomen Reumaliitto / Harvinaiset-verkosto) Puheenjohtaja Jukka Sariola, Lihastautiliitto / Harvinaiset-verkosto (Jussi Lindevall, Suomen EB-yhdistys / Harvinaiset-verkosto) Ohjausryhmää täydennettiin nimeämällä jäseniksi neuvotteleva virkamies Ulla Närhi sosiaali- ja terveysministeriöstä sekä tutkimusprofessori Ilona Autti-Rämö Kelan tutkimusosastolta. Ohjausryhmä kokoontui yhdeksän kertaa. Perustettiin kaksi alatyöryhmää valmistelemaan kansallisen ohjelman laatimista ja siihen keskittyvää seminaaria sekä laatimaan ehdotusta osaamiskeskusten valintaprosessiksi. Ohjausryhmä järjesti Hanasaaren kulttuurikeskuksessa seminaarin sidosryhmien osallistamiseksi kansallisen ohjelman laadintaan. Seminaariin osallistui 78 sidosryhmien edustajaa, joista 29 edusti potilasjärjestöjä. Ohjaus-
7 7 ryhmän kuultavina olivat dosentti Jaana Lähdetie Turun yliopistollisesta keskussairaalasta ja johtaja Jarmo Wahlfors Suomen Akatemiasta. Sosiaali- ja terveysministeriö teki palvelusopimukset Katja Aktan-Collanin ( ) ja Elina Rantasen ( ) kanssa avustamisesta kansallisen ohjelman laatimisessa ohjausryhmän alaisena. Ohjausryhmä pyysi lokakuussa 2013 ohjausryhmän jäsenten taustajärjestöiltä palautetta kansallisen ohjelman luonnokseen. Saatu palaute huomioitiin kansallisen ohjelman viimeistelyssä. Ohjausryhmä luovuttaa ehdotuksensa sosiaali- ja terveysministeriölle ja toivoo, että ministeriö käynnistäisi tarpeelliset jatkotoimet harvinaisten sairauksien kansallisen ohjelman toteuttamiseksi. Helsingissä 13 päivänä maaliskuuta 2014 Liisa-Maria Voipio-Pulkki Jaakko Yrjö-Koskinen Leila Jylhänkangas Teppo Heikkilä Jaana Huhta Ulla Närhi Helena Kääriäinen Ilona Autti-Rämö Päivi Koivuranta-Vaara Pirkko Karttunen-Lewandowski Leila Saulamaa Markku Savolainen Harri Niinikoski Jarmo Jääskeläinen Riitta Pirilä Leena Vekara Emmi Hanhikoski Jorma Rautio Sirkku Peltonen Risto Lapatto Niilo Keränen Riitta Salonen-Kajander Katri Karlsson Eila Niemi Jukka Sariola
8 8 1 JOHDANTO Euroopan unionin määritelmän mukaan harvinaisiksi katsotaan sairaudet, joita sairastaa enintään viisi ihmistä ihmistä kohden. Arviolta yli suomalaisella on jokin harvinainen sairaus, vamma, oireyhtymä tai epämuodostuma. Väestöstä heitä on noin kuusi prosenttia ja terveydenhuollon palveluiden suurkäyttäjistä merkittävästi suurempi osa, joten harvinaissairaiden ryhmä on perusteltua huomioida sosiaali- ja terveyspalveluiden järjestämislaissa ja palvelurakennetta kehitettäessä. Harvinaisuus tuo mukanaan haasteita sairauksien ja vammojen tunnistamisessa, hoidossa, kuntoutuksessa, palveluissa ja arjen sujumisessa. Mitä harvinaisemmasta sairaudesta tai vammasta on kyse, sitä haasteellisempaa tiedon ja avun löytäminen saattaa olla. Harvinaisten sairauksien diagnostiikkaan ja hoitoon käytetään paljon resursseja, kun diagnoosia ja siihen sopivaa hoitoa etsitään liian pitkään vääristä paikoista. Samoilla resursseilla voitaisiin diagnosoida ja hoitaa potilaita huomattavasti paremmin ja nopeammin. Ohjelmassa omaksutaan käsitteet harvinaissairaus ja harvinaissairas, jotka kuvaavat harvinaisia sairauksia sairastavien kohtaamia samanlaisia ongelmia ja toimenpiteitä niiden ratkaisemiseksi. Harvinaisia sairauksia on tuhansia. Niitä on löydetty ainakin ja uusia kuvataan kirjallisuudessa jatkuvasti. Harvinaissairaille on yhteistä hyvin samankaltaiset ongelmat, olipa kyse sitten oikean diagnoosin saamisesta tai asianmukaisen tiedon ja asiantuntevan erityispalvelun löytämisestä. Erityistä huomiota vaativat myös kysymykset, jotka liittyvät hoidon laatuun, lääketieteellisen ja sosiaalisen tuen saamiseen sekä hoitoketjujen toimivuuteen perusterveydenhuollon ja erikoissairaanhoidon välillä. Myös ammatilliseen ja sosiaaliseen integraatioon, itsenäiseen selviytymiseen, tavallisten palveluiden käyttämiseen ja arjen sujumiseen liittyvät tekijät korostuvat harvinaissairaan ja hänen läheistensä elämässä. Heidän on muita potilasryhmiä vaikeampi saada vertaistukea ja he ovat alttiimpia psyykkisille, sosiaalisille ja taloudellisille ongelmille. Euroopan unionin neuvosto antoi vuonna 2009 suosituksen toimiksi harvinaisten sairauksien alalla (liite 1). Suosituksessa todetaan, että mahdollisuus saada korkealuokkaista hoitoa, yhdenvertaisuus ja yhteisvastuu, jotka on vahvistettu Euroopan unionin terveysjärjestelmien yhteisistä arvoista ja periaatteista annetuissa neuvoston päätelmissä, ovat erittäin tärkeitä harvinaisia sairauksia sairastaville potilaille. Jäsenvaltioita kehotetaan vahvistamaan harvinaisia sairauksia koskevia suunnitelmia ja strategioita. Harvinaisten sairauksien kansallinen ohjelma tulisi laatia ja hyväksyä vuoden 2013 loppuun mennessä. EU:n tavoitteena on harvinaisten sairauksien osaamiskeskusten kokoaminen ja verkostojen luominen asiantuntemuksen levittämiseksi. Sosiaali- ja terveysministeriö asetti Harvinaiset sairaudet -ohjausryhmän ajalle Suomen harvinaisten sairauksien kansallisen ohjelman toteuttamiseksi. Ohjausryhmän tavoitteiksi asetettiin: 1. Edistää suomalaisessa terveydenhuoltojärjestelmässä olevan tiedon ja kokemuksen käyttöä harvinaisia sairauksia sairastavien potilaiden hyväksi 2. Edistää tutkimuksen ja hoidon yhdenvertaista saatavuutta ja laatua 3. Ohjata Suomen toimintaa EU:n harvinaisia sairauksia koskevassa yhteistoimintahankkeessa ja EU:n potilasdirektiivin toimeenpanoa koskevissa kysymyksissä. Ohjausryhmän tehtäviksi määriteltiin: 1. Suunnitella ja ohjata EU:n harvinaissairauksia koskevan suosituksen toimeenpanoa Suomessa 2. Tehdä ehdotus suoritettujen toimenpiteiden seurannasta ja muista mahdollisesti tarvittavista toimenpiteistä.
9 9 Ohjausryhmä nimesi keskuudestaan kaksi alatyöryhmää suunnittelemaan kansallisen ohjelman laatimista ja pohtimaan osaamiskeskusten perustamista. Harvinaisten sairauksien kansallinen ohjelma -seminaari järjestettiin valmistamaan kansallisen ohjelman laadintaa. Seminaarissa työskenneltiin pienryhmissä seuraavien kansallisen ohjelman osakokonaisuuksien edellyttämien toimenpiteiden tunnistamiseksi: harvinaisiin sairauksiin liittyvä tutkimus, tautiluokitusjärjestelmät ja tautirekisterit, harvinaisten sairauksien kansallinen määritelmä ja sairauksien diagnosointi, hoidon kehittäminen ja lääkkeiden saatavuuden parantaminen, kansalliset osaamiskeskukset, sosiaalisen tuen kehittäminen ja harvinaissairaiden voimaannuttaminen sekä kansallisen ohjelman toimeenpano, koordinointi, seuranta, arviointi, rahoitus ja kansainvälinen verkostoituminen. Seminaariin osallistui 78 edustajaa eri sairaanhoitopiireistä, Harvinaiset- ja Harso-verkostoista, Kelasta, kunnista, Raha-automaattiyhdistyksestä ja sosiaali- ja terveysministeriöstä. Harvinaissairaiden potilasjärjestöjen kattojärjestö HARSO ry järjesti Europlanin (European Project for Rare Diseases National Plans Development) tuella syyskuussa 2013 konferenssin, joka tarjosi potilasjärjestöjen edustajille tilaisuuden puida harvinaisten sairauksien ohjelmaluonnosta. Kokoukseen osallistui 60 potilasjärjestöjen edustajaa. Ehdotus harvinaisten sairauksien kansalliseksi ohjelmaksi on syntynyt seminaarissa käydyn keskustelun ja STM:n asettaman ohjausryhmän työskentelyn tuloksena. Ohjelmassa on myös huomioitu potilasjärjestöjen järjestämän konferenssin jälkeen antama palaute. Ohjelmalla pyritään edistämään harvinaissairaiden asemaa Suomen terveydenhuollossa ja yhteiskunnassa. Harvinaissairaat tarvitsevat tasavertaista kohtelua muihin sairausryhmiin nähden. Oikea diagnoosi, kuntoutus, lääkitys ja arjen sujuminen ovat inhimillisesti tärkeitä tekijöitä, joiden arvoa ei voida mitata rahassa. Kun harvinais-sairaudet diagnosoidaan ja hoidetaan oikeassa vaiheessa hyvin, säästetään myös terveydenhuollon kustannuksia. Suomessa on osaamista harvinaisten sairauksien diagnostiikassa ja hoidossa, mutta se ei ole tehokkaasti käytössä, jolloin osaamista valuu hukkaan. Ohjelmalla pyritään olemassa olevien resurssien tehokkaampaan hyödyntämiseen ja sen myötä parempiin diagnostisiin ja hoidollisiin tuloksiin. Ohjelman keskeisin lähtökohta on edistää inhimillisesti merkittävien ja harvinaissairaiden hyvinvointiin olennaisesti vaikuttavien toimenpiteiden toteutumista. Tässä ohjelmassa käsitteellä harvinaissairaus viitataan kaikkiin harvinaisiin sairauksiin, vammoihin, oireyhtymiin ja epämuodostumiin.
10 10 2 SUOMEN HARVINAISTEN SAIRAUKSIEN KANSALLINEN OHJELMA 2.1 TAUSTAA SUOMEN TILANTEESTA Suomessa ei ole aiemmin ollut harvinaisten sairauksien kansallista ohjelmaa. Harvinaisiin sairauksiin on kuitenkin ja 2000-luvuilla kiinnitetty enenevästi huomiota. Vuonna 1991 STM nimesi Hengitysliitto ry:n, Iholiitto ry:n, Invalidiliitto ry:n, Kehitys-vammaisten Tukiliitto ry:n, Kuuloliitto ry:n, Näkövammaisten keskusliitto ry:n, Lasten kuntoutuskodin, Suomen MS-liitto ry:n ja Suomen Reumaliitto ry:n harvinaisten sairauksien resurssikeskuksiksi. Vuonna 1995 Suomeen perustettiin Harvinaiset-verkosto, johon näiden järjestöjen lisäksi liittyi muitakin harvinaistyötä tekeviä sosiaali- ja terveysjärjestöjä. Keväällä 2012 perustettiin harvinaissairaiden potilasjärjestöjen kattojärjestö Harvinaisten sairauksien ja vammojen organisaatio HARSO ry. Sen jäseninä on 22 harvinaissairaiden kansallista potilasjärjestöä. Toiminnallaan HARSO pyrkii vaikuttamaan mm. siihen, että harvinaissairailla ja heidän läheisillään olisi yhdenvertaiset osallistumisen mahdollisuudet yhteiskunnassa ja että harvinaissairaat saisivat parempia sosiaali- ja terveyspalveluita. Se tarjoaa vertaistukea myös niille harvinaissairaille, joilla ei sairautensa harvinaisuudesta johtuen ole omaa potilasjärjestöä. Vuosittain Suomessa järjestetään kansallisia harvinaissairaustapahtumia. Tietoa harvinaissairauksiin liittyvästä asiantuntemuksesta kerää ja levittää Orphanet-tiimi 1. Terveydenhuoltoon Orphanet-tieto välittyy Terveysportin kautta. Vuosina toteutettiin pohjoismaiden yhteistyöhanke, jonka puitteissa vaihdettiin tietoa ja järjestettiin yhteisiä koulutuksia. Suomessa ei ole toistaiseksi ollut nimettyjä harvinais-sairauksien osaamiskeskittymiä, mutta yliopistolliset sairaalat toimivat yleensä tällaisina. Joillakin niistä on erikoistumista tiettyihin sairauksiin. Suomen pieni väestö ja suomalainen tautiperintö asettavat omat vaatimuksensa Suomen harvinaisten sairauksien ohjelmalle ja kansainväliselle yhteistyölle. Suomen harvinaisten sairauksien kansalliseen ohjelmaan vaikuttavat monet Suomessa meneillään olevat lainsäädännölliset uudistukset ja mm. YK:n vammaisten henkilöiden oikeuksia koskevan yleissopimuksen ratifioinnin ja kansallisen syöpäkeskuksen samanaikainen valmistelu. Puitteet harvinaisten sairauksien asiantuntemuksen kasvattamiseksi ja levittämiseksi asettaa terveydenhuoltolaki, jonka tavoitteena on toteuttaa terveyspalvelujen yhdenvertainen saatavuus, laatu ja potilasturvallisuus (Valtioneuvoston asetus 2011). Terveydenhuoltolaki edellyttää yliopistollisen erityisvastuualueen sairaanhoitopiirejä sopimaan työnjaosta ja toiminnan yhteensovittamisesta (Erikoissairaanhoidon järjestämissopimus). Osa erityissairaanhoitoon kuuluvista toimenpiteistä ja hoidosta voidaan keskittää (45 ). Harvinaissairauksien diagnostiikan ja hoidon järjestämiseen vaikuttaa valinnanvapauden lisääntyminen niin kansallisella kuin EU:n tasolla. Terveydenhuoltolain mukaisesti potilas voi tietyin edellytyksin valita hoitopaikkansa mistä tahansa Suomessa vuodesta 2014 alkaen. Eurooppalaista kontekstia harvinaissairauksien hoidossa on muuttanut rajat ylittävän hoidon direktiivi (2011), joka toimeenpannaan Suomessa vuoden 2014 alusta. Suomessa tarvitaan harvinaissairauksien osaamiskeskuksia, joiden myötä kansallinen osaaminen saadaan parhaiten hyödynnetyksi; potilaalle hakeutuminen hoitoon muihin maihin saattaa koitua merkittävästi kalliimmaksi. 1 Orphanet on kaikille avoin harvinaissairauksien ja -lääkkeiden eurooppalainen verkkopalvelu, jonka tarkoituksena on parantaa harvinaissairauksien diagnostiikkaa ja hoitoa.
11 11 Suomessa meneillään oleva sosiaali- ja terveydenhuollon palvelurakenneuudistus pyrkii omalta osaltaan turvaamaan kaikille yhdenvertaiset sosiaali- ja terveyspalvelut. Uudistusta ohjaavien linjausten mukaan sosiaali- ja terveysalueella on järjestämisvastuu sosiaali- ja terveyspalveluista. Erityisvastuualueiden tehtäviin kuuluisivat erityistason tehtäviksi säädetyt sosiaali- ja terveyspalvelut, joilla hallitaan palveluverkon päällekkäisyyksiä ja ohjataan toimintaa alueellisesti. Yliopistosairaaloille on esitetty riittävän kantokykyistä omistuspohjaa ja hallintoratkaisua, joka ei pilko toiminnallista kokonaisuutta. Tutkimuksen, kehittämisen ja opetuksen edellytetään olevan kiinteässä yhteydessä palveluntuotantoon. Hallituksen esitys sosiaali- ja terveyspalveluiden järjestämislaiksi on tarkoitus antaa eduskunnalle keväällä Suomen harvinaisosaamista ja sen puutteita kartoitettiin yliopisto- ja keskussairaaloiden erikoisalojen ylilääkäreille sekä Harvinaiset -verkoston jäsenjärjestöille suunnatulla kyselyllä (STM 2011). Vastauksissa kaivattiin lisää yhteistyötä harvinaissairauksien diagnostiikassa ja hoidossa. Erityisesti kaivattiin sairaanhoitopiirien rajat ylittävää yhteistyötä, jotta harvinaissairauksien diagnostiikan, hoidon ja kuntoutuksen vastuuta voitaisiin jakaa yliopistosairaaloiden kesken. Erilaiset konsultointiverkostot nousivat esiin kysyttäessä parannuksia olemassa oleviin puutteisiin. Konsultointia tehdään nykyäänkin paljon, mutta siitä toivottiin selkeämpää ja sovitumpaa. Lisäksi kyselyssä toivottiin yhteisiä koulutuksia ja kokouksia, joissa harvinaissairauksista voisi keskustella yhdessä eri alojen ja toisaalta yliopisto- ja keskussairaaloiden edustajien kesken. Keskittämistä haluttiin sekä erityisvastuualueen sisällä että valtakunnallisesti. Yhteistyön lisäksi puutteita koettiin tiedossa ja resursseissa. Tiedonpuutetta haluttiin paikattavan koulutuksella ja selkeillä ohjeilla. Resurssipulan nähtiin koskevan erityisesti lääkärien määrää ja työnkuvaa: ei ole mahdollisuutta panostaa harvinaisosaamiseen yhtään enempää aikaa kuin tavallisimpiinkaan sairauksiin, vaikka ne vaatisivat sitä. Eurooppalaisen harvinaisia sairauksia sairastavien Eurordis-potilaskattojärjestön maakohtaisessa selvityksessä (2009) todettiin, että harvinaissairaat ovat kokeneet Suomessa puutteita tiedon ja hoidon saannissa. Kolmannes suomalaisista vastaajista oli saanut diagnoosin ilman asianmukaista tietoa sen merkityksestä. Psykologista tukea vaille jäi 70 % vastaajista, vaikka 91 % koki sen tärkeäksi. Vastaajista 37 % koki oleellisten terveys-palvelujen saatavuuden vaikeaksi tai mahdottomaksi, koska näitä palveluja ei ole, ne ovat liian kalliita, ei ole saatu lähetettä, odotusajat olivat liian pitkiä tai koska palvelut olivat liian etäällä ja vaikeasti saavutettavissa. 2.2 KANSALLISEN OHJELMAN TAVOITTEET Ohjausryhmä esittää, että Suomen harvinaisten sairauksien kansallisella ohjelmalla olisi seuraavat yleiset tavoitteet: Harvinaissairaat saavat laadultaan samanlaisia palveluja kuin muut potilaat Harvinaissairauksien ehkäisy, diagnoosi, hoito ja kuntoutus sekä harvinais-sairaiden tarvitsemat sosiaalipalvelut toteutetaan laadukkaasti ja yhdenvertaisesti koko Suomessa Perustetaan harvinaissairauksien yksiköitä ja osaamiskeskuksia Harvinaissairauksien diagnosointi nopeutuu ja yhä harvempi jää kokonaan vaille diagnoosia Ennenaikainen sairastavuus ja kuolleisuus vähentyvät Monialaista hoitoa koordinoidaan paremmin Tiedonkulku paranee siirryttäessä hoitopaikasta toiseen tai pediatriasta aikuisten puolelle Terveydenhuollon resurssien käyttö tehostuu harvinaissairaiden kohdalla Harvinaissairaiden elämänlaatu ja sosioekonominen asema paranevat Harvinaislääkkeiden saatavuutta ja korvattavuutta edistetään
12 12 Harvinaissairauksia koskeva tieto lisääntyy tutkimuksen myötä Sosiaali- ja terveydenhuollon ammattilaisten tietämys harvinaissairauksista lisääntyy Kansainvälinen yhteistyö harvinaissairausasioissa lisääntyy Asiantuntijoiden välille niin kansallisesti kuin kansainvälisestikin luodaan selkeämpiä yhteistyökanavia Harvinaissairaat läheisineen osallistuvat enemmän harvinaissairauksia koskevien päätösten tekoon Harvinaisten sairauksien kansallinen ohjelma integroidaan kestävästi Suomen sosiaalija terveydenhuoltojärjestelmään Harvinaissairauksiin liittyviä haasteita eritellään tarkemmin ohjelman viidellä osa-alueella. Niiden ratkaisemiseksi esitetään 13 konkreettista toimenpide-ehdotusta, joilla edellä mainittuihin kansallisen ohjelman yleisiin tavoitteisiin pyritään. Lisäksi toimenpide-ehdotusten yhteydessä esitetään niiden edistymisen seurantaindikaattorit, vastuutaho, aikataulu ja toteutumisen edellytykset. Ohjelman lopussa esitetään sen koordinaatio-, arviointi- ja seurantamenetelmät sekä yhteenveto toimenpiteistä prioriteetit korostettuina.
13 13 3 KANSALLISEN OHJELMAN OSA- ALUEET 3.1 OSA-ALUE 1: HARVINAISSAIRAUKSIEN MÄÄRITTELY JA REKISTERÖINTI Ensimmäinen askel harvinaissairaiden hoidon ja elämänlaadun parantamisessa on harvinaissairauksien aseman tunnustaminen. Harvinaissairailla on muuhun väestöön verrattuna huonommat mahdollisuudet saada asiantuntijapalveluja. Ollakseen tasa-arvoisessa asemassa yleisempiä sairauksia sairastavien kanssa harvinaissairaudet edellyttävät erityistoimia palvelujärjestelmässä. Vaikka harvinaissairaita on vähän sairautta kohti, yhteensä heitä on paljon: noin kuusi prosenttia väestöstä sairastaa harvinaissairautta elämänsä aikana. Erikoissairaanhoidossa harvinaissairaiden osuus on vielä merkittävästi suurempi. Harvinaissairaiden aseman tunnustaminen edellyttää yhtenäistä harvinaissairauksien määritelmää, jotta tunnistetaan, ketkä kaikki kuuluvat harvinaissairauksien edellyttämien toimenpiteiden piiriin. Määritelmän eroavaisuudet EU-tasolla aiheuttavat ongelmia yhteisten tutkimushankkeiden tekemisessä ja osaamisen levittämisessä. Tutkimusta ja tiedon leviämistä vaikeuttaa myös harvinaissairauksien tietokantojen puuttuminen: kun Suomessa ei ole koottua tietoa harvinaissairauksia hoitavista klinikoista, tehtävästä tutkimuksesta ja käytetyistä hoitomuodoista, perustuu tiedon kerääminen ja asiantuntijuuden hyödyntäminen henkilökohtaisiin suhteisiin ja satunnaisuuteen. Tällöin potilaat eivät saa parasta mahdollista osaamista sairautensa diagnostiikassa, hoidossa ja kuntoutuksessa Toimenpide-ehdotus 1: Harvinaissairauksien yhdenmukainen määrittely ja niiden edellyttämien erityistoimenpiteiden tunnustaminen Määritellään harvinaissairaudet EU:n määritelmän mukaisesti ja tunnustetaan niiden tarvitsemat erityistoimenpiteet lainsäädännössä. Euroopan unionin suosituksessa esitetään, että kaikki jäsenvaltiot ottaisivat käyttöön yhteisen harvinaissairauksien määritelmän, jotta yhteisön tason yhteistyötä harvinaisten sairauksien alalla voitaisiin helpottaa. Tässä kansallisessa ohjelmassa käytetään EU:n määritelmää harvinaissairauksista. Sen mukaan harvinaisiksi katsotaan sairaudet, joita sairastaa enintään viisi ihmistä ihmistä kohden. Suomessa EU:n määritelmä tarkoittaa enintään henkilöä sairautta kohti. Tässä ohjelmassa harvinaissairaudet käsitetään laajassa merkityksessä kattamaan myös vammat, epämuodostumat ja oireyhtymät. Ohjelma pyrkii vastaamaan henkeä uhkaavien tai pysyvän invaliditeetin aiheuttavien harvinaissairauksien haasteeseen. Suurin osa harvinaissairauksista on erittäin harvinaisia. Koska suurimmat diagnostiset ja hoidolliset haasteet liittyvät näihin kaikkein harvinaisimpiin sairauksiin, pitää ne huomioida kansallista ohjelmaa toteuttaessa erikseen. Näihin sairauksiin liittyvää osaamista voidaan joutua etsimään kansainvälisten yhteistyöverkostojen kautta. Harvinaisista sairaudentiloista kärsivillä potilailla on oikeus laadultaan samanlaiseen hoitoon ja tarpeen mukaisiin sosiaalipalveluihin kuin muilla potilailla ja sosiaalihuollon asiakkailla. Jotta tämä periaate toteutuisi, harvinaissairaudet edellyttävät vähäisen esiintyvyytensä sekä asiantuntemuksen harvinaisuuden vuoksi erityistoimia palvelujär-jestelmässä. Tämä on ollut
14 14 perusteena Euroopan yhteisön toimille harvinais-sairauksien saralla. Periaate tulee sisällyttää sosiaali- ja terveydenhuollon uuteen järjestämislakiin tai sen perusteluihin. Tavoitteet: Määritellään harvinaissairaudet EU:n määritelmän mukaan. Sosiaali- ja terveydenhuollon järjestämislaissa tai sen perusteluissa tunnustetaan, että harvinaissairaudet edellyttävät erityistoimia palvelujärjestelmässä. Indikaattori: Harvinaissairauksien edellyttämistä erityistoimista maininta lainsäädännössä tai sen perusteluissa Vastuutaho: STM Aikataulu: Määrittely heti; erityistoimien tarpeellisuuden tunnustaminen vuonna 2015 voimaan astuvassa sosiaali- ja terveydenhuollon järjestämislaissa tai sen perusteluissa Edellytykset: Poliittinen tuki Toimenpide-ehdotus 2: Harvinaissairauksien rekisteri Luodaan harvinaissairauksien rekisteri osaksi nykyistä terveydenhuollon sähköistä hoitoilmoitusjärjestelmää (Hilmo). Tätä varten harvinaissairauksien tulee löytyä käytössä olevasta tautiluokituksesta nykyistä ICD-10 -luokitusta paremmin. Kansallinen harvinaissairauksien rekisteri on Suomessa edellytys sekä tutkimustyön että hoidon kehittämiselle. Tietojen keräyksen on oltava systemaattista, mutta mahdollisim-man automaattista, sillä erilliset rekisteröintilomakkeet ovat työläitä, eivätkä siten edistä kattavan tietovarannon syntymistä. Rekisterin keräämisen ei tule teettää ylimääräistä työtä; sen tärkein ominaisuus on tehdä harvinaiset diagnoosit tunnistettaviksi terveyden-huoltojärjestelmässä. Suomeen ei perusteta erillistä kansallista harvinaissairauksien rekisteriä. Harvinaissairauksien rekisteröinti toteutetaan THL:n hoitoilmoitusjärjestelmässä (Hilmo). Niiden löytyminen Hilmosta on avainasia hoitopolkujen seuraamiselle ja epidemiologian tiedoksi saamiselle. Harvinaissairauksia rekisteröitäessä käytetään kansainvälistä tautiluokitus-järjestelmää, joka tulee mahdollisesti olemaan ICD-11 -tautiluokitusjärjestelmä, joka tämänhetkisen tiedon valossa tulee sisältämään diagnoosinumerot harvinaissairauksille nykyistä paljon kattavammin. Sen arvioidaan tulevan käyttöön vuoteen 2017 mennessä. Suomessa terveydenhuollon rekistereitä ylläpitävien tahojen tulee ottaa huomioon myös harvinaiset taudit seuratessaan koodistojen kehittymistä sen ratkaisemiseksi, odotetaanko ICD-11 -järjestelmän valmistumista vai siirrytäänkö Suomessa jo aikaisemmin käyttämään jotain muuta tautiluokitusjärjestelmää. Automaattisen ICD-rekisterin lisäksi osaamiskeskukset voivat kerätä omia, sairauskohtai-sia rekistereitään, joihin on pyydettävä suostumus potilaalta. Tavoitteet: Harvinaissairaiden tunnistaminen helpottuu. Tutkimusprojektien käynnistäminen helpottuu ja yhteistyömahdollisuudet paranevat, kun potilasryhmät on tunnistettavissa.
15 15 Indikaattorit: Harvinaissairauksien koodit Hilmossa nykyistä huomattavasti kattavammin Vastuutaho: THL Aikataulu: Rekisterin keräämisen aloitus viimeistään ICD-11 -koodiston tullessa käyttöön Edellytykset: ICD-11 -koodiston toteutuminen tai muu tautiluokitusjärjestelmä 3.2 OSA-ALUE 2: HARVINAISSAIRAUKSIA KOSKEVA TUTKIMUS Harvinaisuutensa vuoksi harvinaissairauksia koskeva tutkimus voi olla heikommassa kilpailuasemassa tavallisia sairauksia koskevaan tutkimukseen verrattuna tutkimusrahoituksesta päätettäessä. Riittävien potilasaineistojen kerääminen kliiniseen ja epidemiologiseen tutkimukseen on vaikeaa, koska potilasryhmät ovat pieniä ja rekistereiden puuttuessa hajallaan ja koska diagnostiikka on puutteellista. Samoista syistä myöskään harvinaissairaiden jokapäiväistä selviytymistä ja elämänlaatua koskeva tutkimus ei pysty kilpailemaan tutkimusrahoituksesta. Hoitoja kehitetään lääketeollisuusvetoisesti, eikä lääketeollisuus ole kiinnostunut pienten potilasryhmien hoidon kehittämisestä taloudellisen hyödyn epävarmuuden vuoksi. Tietoa tutkimushankkeista ei ole koottu systemaattisesti mihinkään, jolloin yhteistyön hyödyt jäävät saavuttamatta. Sosiaali- ja terveyspalvelujen kehittämisen tulee perustua tietoon, minkä vuoksi myös harvinaissairauksien alueella tarvitaan tutkimusta palveluista ja niiden vaikutuksesta ihmisten terveyteen, hyvinvointiin ja arjessa selviytymiseen Toimenpide-ehdotus 3: Harvinaissairauksiin kohdennettu tutkimusrahoitus ja tutkimusohjelma Esitetään valtakunnallisesti haettavasta valtion tutkimusrahoituksesta rahoitusosuutta kohdennettavaksi harvinaissairauksien ja suomalaisen tautiperinnön tutkimiseen. Valmistellaan Suomen Akatemialle aloite monitieteisen harvinaissairauksien tutkimus-ohjelman perustamiseksi. Harvinaissairauksien tutkimusta tarvitaan helpottamaan harvinaissairaiden elämää; tutkimustuloksia voidaan hyödyntää myös vähemmän harvinaisten sairauksien hoidossa. Suomessa tarvitaan vahvempi kansallinen pohja harvinaissairauksien tutkimukselle, jotta Suomi voi olla mukana eurooppalaisissa harvinaissairauksien tutkimushankkeissa. Suomessa täytyy myös turvata riittävä rahoitus suomalaisen tautiperinnön sairauksien ja niiden hoidon tutkimukseen, koska niitä ei tutkita juuri missään muualla. Yliopistotason terveystutkimusta toteutetaan terveydenhuollon yksiköissä valtion tutkimusrahoituksella. STM määrittelee tutkimuksen painopisteet ja tavoitteet nelivuotis-kausittain ja myöntää tutkimusrahoitusta erityisvastuualueiden tutkimustoimikunnille, jotka päättävät tutkimusrahoituksen osoittamisesta tutkimushankkeille erityisvastuu-alueellaan hakemusten perusteella. Yhdeksi tutkimuksen painopistealueeksi esitetään harvinaissairauksien ja suomalaisen tautiperinnön tutkimusta, jota toteutetaan erityis-vastuualueiden välisenä yhteistyönä.
16 16 Suomen Akatemia suuntaa tutkimusohjelmilla tutkimusrahoitusta tieteen ja yhteiskunnan kannalta keskeisille tutkimusaloille. Tutkimusohjelmilla kehitetään valittuja tutkimus-aloja, nostetaan alojen tieteellistä tasoa ja luodaan uudenlaista osaamista. Ohjelmissa korostetaan monitieteistä ja tieteidenvälistä tutkimusotetta sekä kansainvälistä yhteistyötä. Suomen Akatemialle esitetään aloite monitieteisen harvinaissairauksiin kohdistuvan tutkimusohjelman perustamiseksi. Tutkimusohjelmaan ehdotetaan otettavaksi mukaan tautimekanismeihin, diagnostiikkaan, hoitoon ja sosiaaliseen tukeen sekä harvinaissairaiden arjessa selviytymiseen ja elämänlaatuun liittyvät tutkimukset. Tieto meneillään olevista harvinaissairauksiin liittyvistä tutkimushankkeista kootaan yhteen tietokantaan. Tavoitteet: Vahvistetaan harvinaissairauksien tutkimusrahoitusta. Luodaan harvinaissairauksien tutkimusyhteistyöverkosto ja tietokanta meneillään olevasta tutkimuksesta. Edistetään tutkimusta, joka liittyy harvinaissairaisiin sosiaali- ja terveydenhuollon palveluiden käyttäjinä sekä palvelujärjestelmien toimivuuteen liittyvää tutkimusta, joka toteutetaan laaja-alaisella yhteistyöllä eri sektoreiden asiantuntijoiden kanssa, mukaan lukien potilas- ja asiakasjärjestöt. Indikaattorit: Valtion tutkimusrahoituksen harvinaissairauksille ja suomalaiselle tautiperinnölle määritelty rahoitusosuus; Harvinaissairauksien tutkimusohjelma-aloite ja päätös tutkimusohjelman valmistelusta Suomen Akatemiassa; Koottu tieto meneillään olevasta tutkimuksesta Vastuutaho: STM: Valtion tutkimusrahoituksen harvinaispainopiste; Yliopistosairaalat: tutkimusohjelma-aloitteen koordinointi; Harvinaissairauksien koordinoiva keskus: tutkimustietokannan kerääminen Aikataulu: Valtion tutkimusrahoituksen valmistelu , toteutus uuden nelivuotiskauden alkaessa ; Suomen Akatemialle tehtävä tutkimusohjelma-aloite 2014; Tutkimustietokanta 2015 Edellytykset: Aloitteiden tekemisen vastuutahojen varmistaminen Toimenpide-ehdotus 4: Kansainvälisen tutkimusyhteistyön vahvistaminen Lisätään mahdollisuuksia kansainväliseen tutkimusyhteistyöhön hakemalla E-RARE -hankkeen jäsenyyttä. Koska Suomessa ei ole riittävästi yksittäisiä harvinaissairauksia sairastavia potilaita hoitojen kehittämiseen tarvittaviin kliinisiin tutkimuksiin, tarvitaan kansainvälisesti verkottunutta tiedon- ja näytteidenkeruuta. Tällaisten rekistereiden keräämiseen tarvitaan Suomessa hallinnollinen suositus, jotta lupaprosessi kevenisi ja yhteistyö olisi mahdollista. Kansallisen harvinaissairauksia koskevan tutkimusrahoituksen vahvistumisen myötä mahdollistuu kilpailu Euroopan unionin rahoituslähteistä. Suomessa tulee hyödyntää ERC-
17 17 rahoitusta (European Research Council) ja Horisontti rahoitusohjelmaa harvinaissairauksien tutkimushankkeiden rahoituksessa. Euroopan unionin komissio ja US National Institutes for Health Research käynnistivät vuonna 2011 IRDiRC-yhteistyön (International Rare Diseases Research Consortium) edistämään kansainvälistä yhteistyötä harvinaissairauksien tutkimuksessa. Sen tavoitteena on kehittää 200 uutta harvinaissairauksien hoitoa ja saada lähes kaikille harvinaissairaille diagnoosi vuoteen 2020 mennessä. Jokainen IRDiRCin osallistujamaa tai organisaatio on velvoitettu rahoittamaan viiden vuoden jakson aikana harvinaisten sairauksien tutkimusta 10 miljoonalla Yhdysvaltain dollarilla. Tätä rahaa käytetään jäsenmaan tai -organisaation omissa tutkimushankkeissa, eikä sitä siirretä mihinkään. Suomen Akatemia liittyi IRDiRCin jäseneksi kesäkuussa Toteutunut Euroopan unionin E-RARE-1 -hanke yhdisti onnistuneesti harvinaissairauksien tutkimusta Euroopassa. Tätä yhteistyötä syvennetään syyskuuhun 2014 jatkavassa E-RARE-2 -hankkeessa. Esitetään Suomen Akatemialle osallistumista E-RAREn seuraavaan vaiheeseen. Tavoitteet: Tehdään kansainvälistä yhteistyötä riittävien potilasaineistojen aikaansaamiseksi ja harvinaissairaiden auttamiseksi. Saadaan riittävä kansallinen harvinaissairauksien tutkimusrahoitus, jotta voidaan osallistua kansainväliseen yhteistyöhankkeeseen E-RARE -jäsenyyden kautta. Indikaattorit: Riittävä kansallinen rahoitus E-RAREen liittymiseksi Vastuutaho: STM, OKM, Suomen Akatemia Aikataulu: E-RARE -jäsenyyden haku seuraavan vaiheen käynnistyessä 2014 Edellytykset: Kansallisen rahoituksen riittävyys 3.3 OSA-ALUE 3: PAREMPAA JA TEHOKKAAMPAA TERVEYDENHUOLTOA HARVINAISSAIRAILLE Harvinaissairaat ja heidän läheisensä kohtaavat terveydenhuollossa monenlaisia ongelmia. Koska sairaus on harvinainen, oikean diagnoosin asettaminen usein viivästyy. Tämä johtaa siihen, että huomattava osa potilaista käy monen lääkärin arvioitavana ennen oikean diagnoosin löytymistä. Osa potilaista saa ensin yhden tai useamman virheellisen diagnoosin, koska lääkärit eivät aina osaa epäillä, että oireiden taustalla on harvinainen sairaus. Erityisesti perusterveydenhuollossa työskentelevillä lääkäreillä ja hoitohenkilöstöllä ei ole riittävästi tietoa harvinaissairauksista. Useimmissa tapauksissa harvinais- sairauden oikea-aikainen diagnoosi edellyttää usean erikoisalan samanaikaista konsultointia, mihin nykyinen terveydenhoitojärjestelmämme taipuu huonosti. Kaikki erityis-asiantuntijuutta vaativa työ vaatii enemmän aikaa kuin rutiinityö, mutta siihen ei ole varattu erillistä aikaa. Diagnoosin viivästymisestä on usein merkittävää haittaa harvinais-sairaalle ja hänen perheelleen. Nopeampi diagnosointi säästäisi myös yhteiskunnan resursseja, koska useamman asiantuntijan arviointi kävisi tarpeettomaksi ja hoito ja kuntoutus voitaisiin aloittaa hyvissä ajoin. Kun harvinaissairas on saanut oikean diagnoosin, hän kohtaa uusia haasteita. Uusia oireita ja diagnostisia muutoksia voi tulla sairauden diagnosoimisen jälkeenkin. Näitä ei kuitenkaan aina tutkita. Monien harvinaissairauksien hoito vaatii korkean tason erityisosaamista ja hoito
18 18 on monialaista. Kun harvinaissairaan hoitoa ja kuntoutusta suunnitellaan, kokonaisvastuun ottava taho saattaa puuttua. Kukin erikoisala keskittyy tiettyjen oireiden hoitamiseen, mutta kokonaisuus ei välttämättä ole kenenkään vastuulla. Lapsipotilaan aikuistuessa ja hoitovastuun siirtyessä aikuisten erikoissairaanhoitoon hoidon jatkuvuus ei ole saumatonta. Hoidon saannissa on myös alueellisia eroja, eikä harvinaissairas saa aina lähetettä osaavaan keskukseen. Kaikilla terveydenhuollon ammattilaisilla, esimerkiksi päivystyksessä, ei ole riittävästi tietoa harvinaissairauksista ja niiden edellyttämistä hoitotoimenpiteistä. Erikoissairaan-hoito ei laadi perusterveydenhuoltoa varten riittävän yksityiskohtaisia hoito-ohjeita. Akuutissa tilanteessa potilaan pitäisi päästä hoitoon osaavaan ja riittävän kokemuksen omaavaan yksikköön nopeasti. Valtaosaan harvinaisista sairauksista ei ole toistaiseksi saatavilla lääkehoitoa. Moniin harvinaissairauksiin on viime vuosina kehitetty spesifisiä lääkehoitoja, mutta niiden tehon toteaminen on usein jäänyt epävarmaksi, koska pienet, hajallaan eri maissa olevat potilas-määrät eivät riitä tulosten luotettavaan toteamiseen. Lisäksi monet harvinaislääkkeet ovat kalliita, koska EU:n komission myöntämä harvinaislääkestatus takaa monopoliaseman 10 vuodeksi, eikä lääkeyrityksillä ole heikon kysynnän vuoksi kiinnostusta tuoda markkinoille geneerisiä valmisteita harvinaislääkkeen yksinmyyntiajan päättymisen jälkeen. Lääkeyritysten kiinnostus harvinaislääkkeiden kehittämiseen ja käytössä olevien tavallisten sairauksien hoitoon tarkoitettujen lääkkeiden muuntamiseen harvinaislääkkeeksi on kuitenkin kasvanut. Harvinaissairauksien kirurginen hoito edellyttää erityistä teknistä osaamista, jotta tulokset olisivat mahdollisimman hyviä. Tekninen osaaminen kehittyy riittävien toistojen myötä, joten harvinaisten kirurgisten toimenpiteiden keskittäminen on perusteltua. Harvinaissairauksista osa voidaan diagnosoida jo vastasyntyneenä ennen kuin havaittavia oireita on ehtinyt kehittyä. Hoidon aloittaminen oireettomassa vaiheessa tulee halvemmaksi, ja mikä tärkeintä, hoidon tulos on paljon parempi. Siksi vastasyntyneille tehdään seulontatutkimuksia, joista Suomessa on käytössä vain synnynnäisen kilpirauhasen vajaatoiminnan seulonta. Vastasyntyneiden seulontaohjelmaa tulee laajentaa samaan tapaan kuin on tehty monessa muussa Euroopan maassa. Seulontaohjelman laajennus edellyttää asianmukaista resursointia. STM:n nimeämä seulontatyöryhmä on pohtinut kansallisen seulontakeskuksen perustamisen tarpeellisuutta Toimenpide-ehdotus 5: Harvinaissairaiden hoitopolun selkeyttäminen Virtaviivaistetaan harvinaissairaan diagnoosiin ja hoitoon tähtäävää polkua ja tehdään tätä tunnetuksi terveydenhuollon eri tasoilla. Suositellaan hoitopassin laatimista kaikille sellaista tarvitseville harvinaissairaille. Jotta harvinaissairaiden kohtaamiin ongelmiin löydetään parempia ratkaisuja, pitää heille luoda selkeä hoitopolku, joka on tiedossa kaikilla terveydenhuollon tasoilla, järjestöissä, sosiaalipalveluissa, Kelassa sekä harvinaissairailla itsellään ja heidän perheillään. Kuviossa 1 kuvataan harvinaissairaan hoitopolku, johon kuuluu sekä nykyisiä terveyden-huollon toimijoita että perustettavat uudet osaamiskeskukset ja harvinaissairauksien yksiköt. Nämä kuvataan tarkemmin toimenpiteissä 6 ja 7. Lähtökohtana on oireileva potilas, jolle ei sairauden harvinaisuudesta johtuen heti löydetä diagnoosia. Hänen hoitopolkunsa alkaa useimmiten perusterveydenhuollossa tai perustason erikoissairaanhoidossa. Tästä diagnosointi, hoito ja kuntoutus voivat edetä hoitopolulla millä tahansa tavalla, joka sopii potilaan tilanteeseen parhaiten. Hoitopolun määrittämisen tarkoitus on selkeyttää ja vauhdittaa harvinaissairaan diagnostiikkaa ja hoitoa, ei hankaloittaa potilaiden
19 19 elämää keskittämällä hoidot harvoihin yksiköihin. Jokaisen harvinaissairaan pitää päästä omasta lähtötilanteestaan viiveittä hoitopolulla niille tasoille, joita sairauden diagnosointi ja hoito edellyttävät. Potilas pitää lähettää hoitopolulla eteenpäin ripeästi, jos oikeaa diagnoosia tai sopivaa hoitoa ei löydetä hoitopolun ensimmäisillä askelilla. Pääperiaatteena kuitenkin on, että hoito ja seuranta pyritään toteuttamaan lähellä potilaan asuinpaikkaa. Kuvio 1. Harvinaissairaan hoitopolku diagnoosin etsinnästä hoidon ja seurannan toteutumiseen. Diagnostiikasta on edettävä mahdollisimman nopeasti ylöspäin ja hoidossa tultava nopeasti takaisinpäin harvinaissairaan lähelle. Osa sairauksista voidaan diagnosoida tietyssä erikoissairaanhoidon yksikössä. Kun sairaus on niin harvinainen, että sen diagnostiikkaan tai hoitoon liittyy epävarmuuksia tai se vaatii moniammatillista osaamista, pitää potilaan päästä erityisvastuualueensa yliopistollisen sairaalan harvinaissairauksien yksikköön moniammatillisen työryhmän diagnostisiin selvityksiin. Tämä yksikkö myös ottaa kokonaisvastuun hoidon suunnittelusta ja potilaan hoidon jatkumisesta tämän siirtyessä lasten puolelta aikuisten puolelle, jos potilasta ei lähetetä osaamiskeskukseen. Osaamiskeskukset ovat sairausryhmäkohtaisia valtakunnallisia osaamiskeskittymiä, joihin potilaan tarvittaessa tulee päästä. Osaamis-keskuksista potilaan hoito ja seuranta voidaan ohjata toteutettavaksi harvinaissairauksien yksikköön, muulle klinikalle, perusterveydenhuoltoon tai kolmannelle sektorille. Kaikilla terveydenhuollon tasoilla tehdään tiivistä yhteistyötä sosiaali- ja kuntoutuspalveluiden kanssa harvinaissairaiden tilanteen kokonaisvaltaiseksi huomioimiseksi. Sosiaalipalveluiden, kuntoutuksen ja psykososiaalisen tuen tarpeen arviointi on käynnistettävä mahdollisimman nopeasti diagnoosin tekemisen yhteydessä. Osaamiskeskukset kuuluvat kansainvälisiin verkostoihin, joiden apua voidaan hyödyntää potilaan diagnostiikassa tai hoidossa. Myös muissa terveydenhuollon yksiköissä voidaan tehdä yhteistyötä kansainvälisten asiantuntijoiden kanssa. Potilaan sairauden taudinmäärityksessä ja hoidossa yhteistyön ensisijaisena muotona on kansainvälisen osaamiskeskus-verkoston asiantuntijoiden konsultointi, mutta tarvittaessa potilaan voi myös lähettää eurooppalaiseen osaamiskeskukseen arvioon.
20 20 Potilaiden oikeuksien soveltamisesta rajat ylittävässä terveydenhuollossa on annettu nk. potilasdirektiivi (2011/24/EU), jonka säännöksiä on alettu soveltaa Suomessa vuoden 2014 alusta. Direktiivin nojalla potilaalla on oikeus korvaukseen toisessa EU-valtiossa annetun hoidon kustannuksista samoin perustein kuin kotimaassaan vastaavasta hoidosta. Potilaalle korvataan kuitenkin vain sellainen hoito, joka on potilaan kotimaassakin korvattavaa. Kansaneläkelaitokseen on perustettu kansallinen rajat ylittävän terveyden-huollon yhteyspiste tarjoamaan tietoa hoitoon hakeutumisesta Suomesta ulkomaille ja ulkomailta Suomeen. Yhteyspisteeseen tulisi pyrkiä vähitellen keräämään harvinais-sairauksien asiantuntemusta. Potilasdirektiivi edellyttää suomalaisen terveydenhuollon palveluvalikoiman määrittämistä, jotta tiedetään, mistä potilaalle ulkomailla aiheutuneesta hoitokustannuksesta maksetaan Suomessa korvauksia. Sosiaali- ja terveysministeriön yhteyteen perustetaan keväällä 2014 uusi toimielin, jonka vastuulla on suomalaisen terveydenhuollon palveluvalikoiman määrittäminen ja sen jatkuva päivittäminen. Toimielin voisi antaa palveluvalikoiman yleisiä soveltamisohjeita, mutta se ei ottaisi kantaa yksittäisen potilaan hoitopäätöksiin. Harvinaissairauksien näkökulmasta tulisi varmistaa, että palveluvalikoimaan sisällytetään sellaiset uudet, tieteellisesti tehokkaiksi osoitetut hoitomuodot, joita ei tarjota Suomessa, mutta joita on saatavilla toisessa EU-maassa. Perustettava palveluvalikoimaa määrittävä toimielin muodostuu neuvostosta, pysyvästä sihteeristöstä ja asiantuntijoiden verkostosta. Harvinaissairauksien osaamis-keskusten tai osaamiskeskusverkostojen edustajien kuuluminen tähän asiantuntija-verkostoon tulee varmistaa, jotta osaamiskeskusten arviot muun muassa hoitomuotojen kehittämisessä tulisivat huomioiduiksi. Harvinaissairaiden hoitopolusta pyritään tekemään selkeä kaikille toimijoille. Ne tahot, jotka sopivat parhaiten potilaan sairauden diagnosoimiseen, hoidon ja kuntoutuksen suunnitteluun ja toteutukseen sekä muihin tukitoimiin, tekevät keskenään yhteistyötä. Yhteistyötä voidaan tehdä konsultaatioilla tai lähettämällä potilas eteenpäin. Potilas tai hänen tietonsa voidaan lähettää mihin tahansa hoidettavaksi tai konsultaatioon siten, että hoito ja seuranta toteutetaan mahdollisimman lähellä potilasta. Hoidosta vastaava taho huolehtii, että harvinaissairaalla on tarvittaessa suomen- tai ruotsinkielinen hoitopassi, joka helpottaa hänen siirtymistään yksiköstä toiseen hoidettavaksi ja on avuksi mahdollisissa akuuteissa tilanteissa. Hoitopassia kehitetään osana olemassa tai kehitteillä olevaa sähköistä tietojärjestelmää. Tarvittaessa sähköisestä hoitopassista voidaan tulostaa harvinaissairaan mukana kulkeva hoitopassi. Tavoitteet: Harvinaissairaiden hoitopolku selkeytyy. Jokaisella terveydenhuollon tasolla tiedetään, miten harvinaissairauksien diagnostiikka ja hoito on järjestetty. Harvinaissairaalla on tarvittaessa suomen- tai ruotsinkielinen hoitopassi. Indikaattorit: Harvinaissairaiden hoitopolku tiedotettu terveydenhuollon ammattilaisille; hoitopassi sähköisessä järjestelmässä Vastuutaho: Ervat: harvinaissairaiden hoitopolusta sopiminen; THL: Hoitopassi Aikataulu: Ohjelmakauden aikana Edellytykset: Harvinaissairauksien yksikön ja osaamiskeskusten toteutuminen, sopivan sähköisen järjestelmän löytäminen hoitopassin toteuttamiseksi